**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. március 26. 17:30

Jelenlévők: 10 fő

Mandátummal rendelkezik: 6 fő

Az EB képviseletében: Hegedüs Huba

Az Ellenőrző Bizottság megállapította, hogy az ülés határozatképes.

Jegyzőkönyvvezető: Hegedüs Huba

A napirendi pontok előzetesen kiküldésre kerültek, melyeket az elnökség egyhangúlag elfogadott.

Márkus Mariann az ülést 17:30-kor megnyitotta.

**Napirend:**

1. **Beszámolók**

Herpai Júlia senior-koordinátor tájékoztatta az elnökség tagjait a tervezett HÖK-senior túra időpontjával és helyszínével kapcsolatban: április 12. vasárnap 12:30-tól 18:00-ig Hűvösvölgyön kerülne megrendezésre. Boronyák Ilona gazdasági alelnök tájékoztatója az EHÖK elnökségi iskolaszövetkezeti megbeszéléséről. Kapcsolattartásra hívta fel a figyelmet az EHÖK és az iskolaszövetkezet között. Hallgatói szolgáltatásokkal kapcsolatban Agárdi Krisztina tartott beszámolót. Egy kérdőív megszerkesztésére kérte az Egyetemi Hallgatói Önkormányzatot a munka minőségének javítása érdekében. MAB LB-vel kapcsolatos észrevételeket vitatták meg, valamint a Látogató Bizottság meglátásait jelezték az EHÖK felé. A Bölcsészettudományi Karon a Hallgatói Önkormányzat tisztségviselőivel tervezett beszélgetés elmaradt. Gólyabállal kapcsolatban felhívták a figyelmet arra, ha a helyszínen bárminemű rongálás, bűncselekmény történik, és azt nem jelzi a két rendező Hallgatói Önkormányzat a biztonsági szolgálat/ BPS szervezői felé, akkor a bűncselekmény mértékéhez viszonyítva az anyagi kárt a Hallgatói Önkormányzatnak kötelessége megtéríteni. Az Állam és Jogtudományi Kar Hallgatói Önkormányzata orientációs napot tervez a Gólyatábor helyett Budapesten, a Kar épületében, melynek időtartama a tervek szerint 3 nap. Márkus Mariann tájékoztatója a dékáni titulushoz szükséges tudományos minősítés SZMR módosításával kapcsolatban: a módosítások értelmében nem szükséges a dékáni tisztség betöltéséhez habil. minősítés. Kopócs Mátyás rendezvényszervező referens beszámolója az Egyetemi Hallgatói Önkormányzat rendezvényes-gazdaságis üléséről. A gólyatáborokban nem árusíthatnak a büfében röviditalt, valamint a programok során nem fogyaszthatnak alkoholt a hallgatók. A kari napok összefogóan ELTE napok lesznek. Dékán úrral kell egyeztetni a Gólyabál lebonyolítási tervezetét. Márkus Mariann tájékoztatója, miszerint a nagy rendezvényes közbeszerzés jóváhagyásra került, így a gólyatáborok megrendezésre kerülhetnek. Az EFOTT-tal kapcsolatban a pályázás menetéről számolt be. Tavaly Szivós Zsanett, esélyegyenlőségi referens koordinálta a pályázat elkészültét és a lebonyolítást. Idén már tanulmányi elfoglaltságai miatt jelezte, hogy ezt a feladatot nem tudja vállalni, így a feladat jórészt az utódjára fog hárulni. Várhatóan négy fő mehet érzékenyítő programot tartani.

1. **Elnöki megbízott**

Márkus Mariann meghívására jelen volt az ülésen Margitai Anna, a Kar másodéves látássérültek pedagógiája, valamint értelmileg akadályozottak pedagógiája szakirányos hallgatója, aki seniori feladatokat látott el az elmúlt évben, valamint párhuzamosan folytat pszichológia tanulmányokat a Pedagógiai és Pszichológiai Karon. Az Egyetemi Hallgatói Önkormányzat kabinetébe, mint esélyegyenlőségi referenst Márkus Mariann szerette volna jelöltetni, azonban Anna ezzel a lehetőséggel nem szeretett volna élni, azonban ambíciói a Hallgatói Önkormányzatban való tevékenységgel kapcsolatban megmaradtak. Így Márkus Mariann az Alapszabályban megjelenő Elnöki megbízott tisztségre szeretné őt felkérni, amennyiben a tisztújító küldöttgyűlési ülésen a Küldöttgyűlés tagjai újfent bizalmat szavaznak Márkus Mariann számára. Az elnökség jelenlévő tagjai egyetértésüket fejezték ki.

1. **Gólyabál, Sport és egészségnap**

Kopócs Mátyás rendezvényszervező referens beszámolója a Bárczi TTK Gólyabálról. A jegyárusítással kapcsolatosan még mindig fennállnak a problémák. Nem lehet tudni, hogy mikor fogják a jegyeket kihozni a Karra. A segítők létszáma bővült, pontos létszámot összesítve a rendezvényt megelőzően tud mondani. Holnapig el kell készülnie az esemény ütemtervével. A rendezvény fellépőinek szerződései a vártnak megfelelően alakulnak. A kari sport- és egészségnappal kapcsolatban elmondta, hogy a promóció elkezdődött, a jövőben tervez a rendezvényszervező bizottsággal közösen egy Facebook eseményt létrehozni, melyen keresztül szeretnék a hallgatókat tájékoztatni a programokkal kapcsolatban. A tornaterem foglalásával adódtak problémák, azonban ezeket már sikerült megoldani, így a sportnapra kilátogatók ebben az időpontban jógázni mehetnek. Kilátásba helyeztek egy külső helyszínnel közösen, elsősorban a Kar hallgatóinak szervezett rendezvényt, azonban erről, elsősorban az időpont miatt még csak tervszerűen beszélt.

1. **HÖOK vezetőképző**

Márkus Mariann tájékoztatása alapján a tervezett Hallgatói Önkormányzatok Országos Tanácsának vezetőképzőjén a Kar 5 tagot delegálhat, azonban az ő személyük még kérdéses.

1. **Kari vezetőképző**

Boronyák Ilona gazdasági alelnök kiírt egy szavazást az eseménnyel kapcsolatban, és arra kért mindenkit, hogy töltse azt ki. Figyelmeztette az elnökség tagjait, hogy az első link nem jó, így a második üzenetet kell figyelembe venni. Fontos, hogy mindenki minél hamarabb kitöltse, mert időpont híján nehezített a rendezvény megszervezése.

1. **Kiegészítő közéleti ösztöndíj, KHTEÖ**

Boronyák Ilona gazdasági alelnök a héten elküldi a Kiemelkedő Hallgatói Teljesítmény Egyszeri Ösztöndíjának, valamint a Küldöttgyűlés által jóváhagyott Kiegészítő közéleti ösztöndíj pályázati sablonját, illetve pályázási lehetőség határidejét.

1. **Egyebek**

Az elnökség tagjainak, valamint a jelenlévőknek nem volt további kiegészítő információja.

Márkus Mariann az ülést 19:15-kor lezárta.

BGGYK HÖK elnök EB elnök

Jegyzőkönyvvezető